b'\n_START_ARTICLE_\nJermolaj Fjodorovi\xc4\x8d Kern\n_START_SECTION_\n\xc5\xbdivljenje\n_START_PARAGRAPH_\n10. aprila 1777 je vstopil v Smolenski dragonski polk in 2. marca 1789 je bil kot vodnik preme\xc5\xa1\xc4\x8den v Hersonski grenadirski polk. Udele\xc5\xbeil se je vojne proti Turkom, za kar je bil povi\xc5\xa1an v zastavnika in pozneje \xc5\xa1e v podporo\xc4\x8dnika. Za zasluge med bitkami s Poljaki je napredoval \xc5\xa1e za dva \xc4\x8dina._NEWLINE_Leta 1806 se je ponovno udele\xc5\xbeil bojev proti Turkom in nato \xc5\xa1e kampanje proti Francozom 1806-07. 4. decembra 1807 je bil povi\xc5\xa1an v majorja ter imenovan za poveljnika Pernovskega mu\xc5\xa1ketirskega polka; 12. decembra istega leta je bil povi\xc5\xa1an v podpolkovnika. Pozneje se je bojeval \xc5\xa1e proti \xc5\xa0vedom (1808-09); 29. decembra 1809 je bil odpu\xc5\xa1\xc4\x8den iz voja\xc5\xa1ke slu\xc5\xbebe zaradi slabega zdravja._NEWLINE_30. marca 1811 se je vrnil v voja\xc5\xa1ko slu\xc5\xbebo in bil dodeljen 48. lovskemu polku. 26. aprila 1812 pa je postal poveljnik Belozerskega pehotnega polka, kateremu je poveljeval v za\xc4\x8detku patriotske vojne. 18. julija 1813 je bil povi\xc5\xa1an v generalmajorja. Po kon\xc4\x8dani kampanji 1813-14 je bil poveljnik nem\xc5\xa1kega mesta Meysen in voja\xc5\xa1ki guverner Cassla._NEWLINE_Pozneje (1. junija 1815) je bil imenovan za poveljnika 3. brigade 17. pehotne divizije, nato za poveljnika 15. pehotne divizije, za poveljnika 2. brigade 25. pehotne divizije, za poveljnika 11. pehotne divizije in za poveljnika 2. pehotne divizije._NEWLINE_Med 26. septembom 1823 in 20. julijem 1827 je bil poveljnik Rige, nato pa je bil od 29. februarja 1828 poveljnik Smolenskega. 14. aprila 1829 je bil povi\xc5\xa1an v generalporo\xc4\x8dnika, nakar pa je bil 17. novembra 1837 odpu\xc5\xa1\xc4\x8den iz voja\xc5\xa1ke slu\xc5\xbebe.'